cyanic-selkie/wikianc huggingface dataset:
שליח (הלכה)
כשרות השולח
גם כאן נחלקו הדעות באשר לכשרותו של קטן למנות שליח, בעניינים בהם יש לו כשרות משפטית. המחלוקת היא האם דברי הרמב"ם המצוטטים לעיל מציגים את המצב הפשוט או את הדין העקרוני. החתם סופר סבור שיש לדייק מלשון הרמב"ם שעקרונית אין מניעה שקטן ימנה שליח. לעומת זאת הרב שמעון שקאפ סבור שקטן אינו יכול למנות שליח כי פרשת השליחות בתורה מתייחסת רק ליהודי בוגר בעל כשרות משפטית.
הנכרי אינו יכול למנות שליח.
יכולת ביצוע עצמאית - "מצי עביד"
העיקרון היסודי הוא שהשולח שייך לנושא השליחות ובלשון המפרשים: "בתורת הדבר". אולם נחלקו הדעות לגבי מצבים בהם השולח לא מסוגל לבצע את המעשה בעצמו.
מניעה פיזית - יש מקורות מהם עולה לכאורה שמניעה פיזית אינה מונעת שליחות. אולם ממקור אחר עולה מסקנה הפוכה. לאור זאת נחלקו פוסקים האם מניעה פיזית מונעת אפשרות של שליחות.
ריחוק מקום - לדעת רוב מוחלט של הפוסקים אין בריחוק מקום של השולח כדי לנוע את השליחות. מקורות רבים מתארים שליח שמגיע ממקום מרוחק, ודומה שזו אחת הבעיות הראשונות אותו בא דין שליחות לפתור.
חוסר ידע - גם חוסר ידע אינו נחשב לדעת רוב מוחלט של הפוסקים כמניעה למנות שליח. לשיטות הסוברות שכתיבת הגט מצריכה שליחות, ברור שלא כל בעל יודע לכתוב בעצמו. כך גם לגבי הסוברים שיש למנות את המוהל לשליח באב.
פעולת איסור - האם מניעה הלכתית - כשהמעשה כרוך באיסור, מונעת את תקפות השליחות? לדעת ה'מחנה אפרים' התשובה שלילית. אולם יש חולקים.
אין שליח לדבר עבירה
כלל בדיני שליחות אומר שאם אדם ממנה שליח תחתיו על מנת לעשות עבירה, כגון להזיק לרכוש חבירו, אין השליח פטור מהעונש על העבירה. אולם אם אין השליח יודע שהוא נשלח לבצע עבירה, כגון הנשלח למעול בהקדש ללא ידיעתו שמדובר בהקדש, חלה העבירה והאחריות על המשלח. במסכת קידושין יש מחלוקת לגבי האחריות של המשלח:
מחלוקת נוספת בפוסקים, לעניין אדם שנעשה שליח לדבר העבירה, האם המעשה חל לגבי המשלח רק שאינו מתחייב עליו, או שכיוון שהדבר הוא דבר עבירה אין המעשה חל כלל. למשל, ישנו איסור לכהן לקדש גרושה אך אם קידש, מקודשת, האם כאשר שלח שליח לקדשה לו המעשה חל ותהיה מקודשת לכהן או לא.
בימינו הושמעו דעות חלוקות בשאלה האם הכלל של אין שליח לדבר עבירה חל על חייל בצבא. הרב יובל שרלו כתב: "אין קשר לשאלת השליחות לדבר עבירה. חייל אינו שליח של המדינה. הוא הכלי שהמדינה מפעילה בו את פעולותיה". לעומת זאת, דוד הנשקה טוען שגם על חייל חל הכלל שאין שליח לדבר עבירה. בהקשר זה נטען שאחריות מפקד הנותן פקודה לעבור עבירה היא חמורה מזאת של משלח רגיל מכיוון שלא תמיד החייל מודע למרכיב העבירה בפקודה שניתנה לו וחזקה על חיילים שממלאים את הפקודות של מפקדיהם.
שליח עושה שליח
שליח עושה שליח פירושו הוא ששליח רשאי למנות שליח אחר שיבצע את השליחות במקומו. זאת, בהנחה שהשולח אינו מקפיד על כך שדווקא השליח שמינה יבצע את השליחות. לכלל זה סייגים רבים והיקפו המדויק שנוי במחלוקת.
חזקת שליח עושה שליחותו
כשאדם שלח שליח לבצע עבורו פעולה מסיומת, יש להניח שהשליח אכן ביצע אותה, גם אם השליח לא שב והודיע למשלחו על ביצוע השליחות.
הפיגוע במחסום ארז (2004)
הפיגוע במחסום ארז היה פיגוע התאבדות שאירע ב-14 בינואר 2004 במעבר ארז אשר בגבול בין ישראל לרצועת עזה. בפיגוע נרצחו ארבעה ישראלים ונפצעו 10 בני אדם, ביניהם ארבעה פלסטינים.
חמאס וגדודי חללי אל-אקצא נטלו אחריות משותפת לפיגוע.
הפיגוע
ביום רביעי ה-14 בינואר 2004 בסביבות השעה 9:30 בבוקר הגיעה מחבלת מתאבדת פלסטינית למעבר ארז (המעבר המרכזי בין ישראל לרצועת עזה שם כוחות הביטחון הישראליים נוטים לבצע בדיקות ביטחוניות שגרתיות לפלסטינים לפני כניסתם לישראל).
המחבלת המתאבדת זייפה צליעה ואמרה למאבטחים באתר שיש לה פלטה ממתכת ברגל, אשר כנראה תפעיל את האזעקה. כתוצאה מכך נשלחה חיילת שתבדוק אותה. בעת שהמחבלת חיכתה לבואה של החיילת, היא הצליחה לחמוק לאולם הבדיקה ושם פוצצה את המטען שהוסתר על גופה.
בפיגוע נרצחו ארבעה ישראלים ונפצעו 10 בני אדם, ביניהם ארבעה פלסטינים.
בעקבות האירוע נסגר אזור התעשייה ארז, מרבית העובדים באזור התעשייה היו פלסטיניים, בעקבות כך עובדיו נאלצו לחזור לביתם עד הודעה חדשה.
מבצעי הפיגוע
חמאס וגדודי חללי אל-אקצא נטלו אחריות משותפת על הפיגוע. דובר חמאס ציין כי המחבלת המתאבדת היא אם פלסטינית בת 22 ושמה ראם אל-ריאשי.
בסרט התיעודי של נטפליקס על הפיגוע "The Israeli Honey Trap" התברר כי אל-ריאשי התכוונה למות לאחר שהתגלה שהיה לה רומן עם בכיר חמאס. יאסין אישר לה למות כשהידית על מנת לכפר על חטא הניאוף שלה.
זרימת פאנו
זרימת פאנו - זרימה אדיאבטית דרך תעלה בעלת שטח קבוע עם התייחסות להשפעת החיכוך. לעיתים קרובות השפעת הדחיסות תילקח בחשבון ,אף על פי שמודל זרימת הפאנו בהחלט תקף גם לזרימה בלתי דחיסה. לצורך מודל זה מניחים כי שטח התעלה נשאר קבוע, הזרימה תמידית וחד־ממדית, ואין מסה שמתווספת לאורך התעלה. מודל זרימת הפאנו נחשב לתהליך בלתי הפיך עקב אפקט הוויסקוזיות (צמיגות).החיכוך הוויסקוזי (צמיגי) גורם לתכונות הזרימה להשתנות לאורך התעלה. השפעת החיכוך ממודלת כלחץ גזירה על דפנות התעלה ופועלת על הנוזל בתכונות אחידות לאורך כל חלק בתעלה. עבור זרימה עם מספר מאך הגדול מ 1.0 בתעלה ארוכה דיה, מתרחשת האטה והזרימה עלולה להיחנק (עלולה להתבצע תופעת החניקה). מאידך, עבור זרימה עם מספר מאך הקטן מ 1.0, תתרחש ההאצה והזרימה עלולה להיחנק בתעלה ארוכה דיה. ניתן להראות כי עבור זרימה של גז מושלם קלורית האנטרופיה המקסימלית מתרחשת כאשר מספר מאך שווה ל 1. זרימת פאנו קרויה על שם ג'ינו ג'ירולאמו פאנו ( Gino Girolamo Fanno).
תאוריה
מודל זרימת הפאנו מתחיל במשוואה דיפרנציאלית שמקשרת בין השינוי במספר מאך לאורך התעלה,dM/dx. תנאים נוספים במשוואה הדיפרנציאלית הם יחס קיבולי החום, γ, מקדם החיכוך של פאנינג ,f והקוטר ההידראוליDh:
בהנחה שמקדם החיכוך של פאנינג קבוע לאורך כל קירות התעלה, המשוואה הדיפרנציאלית יכולה להיפתר בקלות.. לעומת זאת חשוב לזכור שהערך של מקדם חיכוך פאנינג עלול להיות קשה לקביעה במהירויות זרימה על-קוליות והיפר-קוליות. את תוצאת היחס ניתן לראות מטה כאשר L* הוא אורך התעלה הדרוש לחניקת הזרימה בהנחה שמאך הזרם סופר-סוני. צידה השמאלי של המשוואה נקראה קבוע פאנו
חשוב במידה שווה למודל זרימת פאנו הוא היחס חסר הממדים של: השינוי באנטרופיה ביחס לקיבול החום בלחץ קבוע, cp. :
המשוואה מעלה יכולה להירשם מחדש בתנאים סטטיים ליחס טמפרטורת העצירה (סטגנציה), שעבור גז מושלם קלורית שווה ליחס אנתלפיה חסר ממד, H:
במשוואה מעלה ניתן להשתמש כדי לשרטט את קו פאנו, המיצג אוסף מצבים לתנאי זרימת פאנו על דיאגרמת H-ΔS.בדיאגרמה, קו פאנו מגיעה לאנטרופיה מרבית כאשרH = 0.833 והזרימה נחנקת. בהתאם לחוק השני של התרמודינמיקה, אנטרופיה לעולם תתגבר עבור זרימת פאנו. משמעות עובדה זו היא שזרימה תת-קולית הנכנסת לתעלה עם חיכוך מספר המאך יעלה עד לחנק הזרימה. מנגד, מספר המאך של זרימה על קולית יקטן עד שהזרימה תיחנק. כל נקודה על קו פאנו מתאימה למספר מאך אחר, והתנועה לחניקת הזרימה מוצגת בדיאגרמה. קו פאנו מגדיר את המצבים האפשריים עבור גז כאשר קצב זרימת המסה וסכום האנתלפיה נחשבים לקבועים, אך המומנטום משתנה. לכל נקודה על קו פאנו ערך מומנטום שונה, ואת השינוי במומנטום ניתן לייחס להשפעת החיכוך.
יחסים נוספים של זרימת פאנו
כפי שצוין קודם לכן, השטח ויחס זרימת המסה בתעלה נחשבים לקבועים בזרימת פאנו. נוסף על כן, טמפרטורת הסטגנציה נותרת קבועה. יחסים אלו ניתן לראות מטה כאשר הסימן * מייצג את נקודת צוואר הבקבוק, היכן שיכולה להיווצר החניקה. תכונת הסטגנציה מכילה מיוצגת על ידי האינדקס 0. :
ניתן לפתח ולפתור משוואות דיפרנציאליות כדי לתאר יחסי תכונת זרימת פאנו בהתחשב בערכים בנקודות החניקה. היחסים עבור לחץ, צפיפות, טמפרטורה, מהירות ולחץ הסטגנציה מוצגים מטה בהתאמה. אלו מיוצגים בצורה גרפית בנוסף לקבוע פאנו.
יישומים
מעניין לצפות כי, נקודות החיתוך מתרחשות במספר המאך ההתחלתי ובערך ההלם הפוסט נורמלי שלו. עבור איור 5, ערכים הלו הם M = 3 ו M=0.4752 .כפי שניתן למצוא בטבלאות גלי ההלם הנורמליים הנמצאות ברוב ספרי הלימוד של זרימה דחיסה. זרם נתון עם שטח תעלה קבוע יכול לעבור בין מודל פאנו למודל ריילי בנקודות אלו.
מיכאל שלמה אלכסנדר
מיכאל שלמה אלכסנדר (1 במאי 1799 – 23 בנובמבר 1845) היה יהודי מומר אשר שמש כבישוף האנגליקני הראשון של ירושלים.
ביוגרפיה
פרוסיה מיכאל שלמה אלכסנדר נולד בעיירה שיינלנקה (Schönlanke) בפולין גדול שבפרוסיה (כיום שצ'נקה בפולין) למשפחה יהודית מאנגליה. אביו היה רב. בשנת 1820 היגר לאנגליה והתפרנס מהוראת מקצועות היהדות במשפחה יהודית. בשנת 1823 התמנה לחזן ושוחט בעיר נוריץ', שם התוודע לנצרות ונוצר קשר בינו לבין ארגון מיסיונרי. בשנת 1825 המיר את דתו לנצרות. לאחר המרת דתו עבר ללמד עברית בעיר דבלין. בשנת 1827 מילא שליחות מיסיונרית בדנציג שבפרוסיה.
בין השנים 1831–1841 היה פרופסור בקינגס קולג' שבלונדון וסייע ברענון התרגום העברי לברית החדשה. בחודש אוגוסט בשנת 1840 חתם אלכסנדר, ביחד עם עוד כמה מומרים, על מכתב מחאה כנגד עלילת הדם בדמשק. בדצמבר 1841 הוא הוסמך כבישוף ויצא למסע לירושלים על-מנת לייסד שם בישופות פרוטסטנטית.
בירושלים פעל להפצת הנצרות בקרב היהודים ולהקמת מוסדות אנגליקנים בארץ ישראל. הוא רכש בית לכנסייה, הקים בית ספר למלאכה עבור יהודים, הקים גרעין של שירותי רפואה עבור יהודי ירושלים ועוד. פעילותו המסיונרית של אלכסנדר לא מצאה חן בעיני גורמים מסוימים במשרד החוץ הבריטי. הקונסול הבריטי בירושלים באותה העת, ויליאם טנר יאנג, התנגד לפעילויותיו המיסיונריות של אלכסנדר וניסה להצר את צעדיו.
בואו לארץ ישראל דרבן את הכנסייה הקתולית והכנסייה היוונית-אורתודוקסיות להגביר את פעילותן בארץ ישראל כמשקל נגד לפועלם האפשרי של הפרוטסטנטים בקרב הנוצרים בארץ ישראל. בשנים שלאחר בואו של סמואל גובאט לירושלים, בשנות הארבעים של המאה התשע עשרה, הוקמו הנציגויות של הכנסייה הקתולית (לטינים ויוונים קתולים) והכנסייה של היוונים אורתודוקסים בירושלים.
תספיג DNA
תספיג DNA (באנגלית: Southern Blot) היא שיטה בביולוגיה מולקולרית לקביעת גודלו ונוכחותו של רצף DNA ייחודי.
השיטה פותחה ב-1975 על ידי הביולוג הבריטי אדווין סאת'רן (Edwin Southern), והיא נקראת על שמו. פירוש שם המשפחה של הממציא הוא "דרומי"; שיטות נוספות, המבוססות על סאת'רן בלוט ואשר פותחו מאוחר יותר, זכו לשמות רשמיים חצי-היתוליים, אשר מהווים משחק מילים על השם המקורי: תספיג RNA מכונה "Northern blot" (תספיג "צפוני") ותספיג חלבון נקרא "Western blot" (תספיג "מערבי"). במעבדות בישראל מרבים להשתמש במונחים הלועזיים המקוריים ולא במונחים העבריים התקניים.
השיטה
לאורך גדיל ה-DNA מצויים רצפים קצרים (בגודל 15-4 נוקלאוטידים) המכונים אתרי הגבלה, ולכל אחד מהם אנזים הגבלה ייחודי, המזהה אותו ומבצע על-ידו חיתוך של הגדיל. תוחלת מספר אתרי ההגבלה בגדיל נתון המתאימים לאנזים הגבלה מסוים, גדל ביחס ישר לפי מספר הנוקלאוטידים בגדיל, וביחס הפוך-מעריכי למספרם באתר ההגבלה. את המקטעים המתקבלים מהחיתוך ניתן להפריד ולאפיין על-פי גודלם, על ידי הרצתם באלקטרופורזה בג'ל (בדרך-כלל של אגרוז). הג'ל מכיל מעברים מיקרוסקופיים, המאפשרים מעבר מוגבל של מולקולות דרכם, כאשר גודל המולקולה משפיע על יכולתה לעבור דרכו ועל מהירות המעבר (מולקולה קטנה תעבור מהר יותר). ניתן להכין ג'לים בריכוזים שונים עבור מקטעים בגדלים שונים. כדי לאפשר את התנועה, מופעל שדה חשמלי ומולקולות ה-DNA הטעונות שלילית נודדות מהקוטב השלילי אל החיובי.
לאחר סיום ההפרדה החשמלית מניחים את הג'ל על גבי ממברנת ניטרוצלולוזה או ממברנת ניילון ובעזרת לחץ או דיפוזיה של נוזלים מעבירים את הדנ"א לממברנה. ה-DNA מקובע לניטרוצלולוזה על ידי חימום או לניילון על ידי קרינת UV.
1999 במדע
רשימת אירועים מדעיים עיקריים שהתרחשו ב-1999.
תספיג DNA
השיטה
את המקטעים בעלי הרצף המבוקש ניתן לאתר בעזרת מולקולת "גלאי"- מולקולת דנ"א בעלת רצף משלים לרצף הנבדק. הגלאי מסומן באופן רדיואקטיבי או פלואורסצנטי. ממברנת ה-DNA, הגלאי ובופר ההיברידיזציה מוכנסים לתא חימום כדי לגרום לדנטורציה (פירוק) של ה-DNA, וכך להפוך אותו מדו-גדילי לחד-גדילי. הגלאי מזהה את הרצף המשלים לו ומתאחד עמו. בהמשך, הממברנה נחשפת לסרט צילום; במקום שבו נמצא הגן המבוקש נוצרים פסים (בנדים) על גבי סרט הצילום. ניתן לדעת את אורכה של מולקולת ה-DNA בהתאם למיקומה היחסי בג'ל (המולקולה רצה בהתאם לאורכה).
לרוב משתמשים בבסיס לצורך הפרדת ה-DNA הדו-גדילי, ולא בחימום כנהוג בשיטת ה-PCR (המגבירה מקטע DNA מסוים). הבסיס מנתק את קשרי המימן המשולשים והכפולים בין הגדילים ומאפשרים הצמדות גלאי רדיואקטיבי\פלואורסצנטי המשלים לאותו גדיל שאנו רוצים לבדוק את נוכחותו.
הנדסאי
הנדסאי הוא איש מקצוע בעל אוריינטציה טכנולוגית יישומית. הנדסאים משתלבים בכל תחומי התעשייה ומחזיקים בתפקידים מגוונים בהתאם להכשרתם, השכלתם וכישוריהם. הלימודים למקצוע זה בארץ נעשים לרוב בכיתה י"ד במכללות (לאחר השלמת לימודי טכנאי – כיתה י"ג) כלימודים על-תיכוניים. החוק מ-2012 משווה את מעמד ההנדסאים לבעלי תואר אקדמי בהתמודדות על משרות ובקידום מקצועי בגופים ציבוריים.
הכשרה
הכשרת ההנדסאים מתבצעת במשך כשנתיים (ההכשרה במקצועות הבנייה – שנתיים עד שלוש) לימודי המשך לתיכון – יג'–יד'.
מקצוע ההנדסאי במתכונתו המקצועית קיים בעוד ארצות, אך נוצרו בישראל מספר וריאציות ייחודיות. הבולטים ביותר הם הנדסאים בתחום הבניה: הנדסאי בניין והנדסאי אדריכלות, כאשר הנדסאי האדריכלות הוא הייחודי מכולם. הייחוד שנוצר הוא בחוסר הבהירות הנוגע לסמכויותיו מצד אחד, ולעובדה שלא קיים למעשה מקצוע מקביל להנדסאי אדריכלות, באף מדינה מלבד בישראל.
הסיבה לכך היא היסטורית, וקשורה לצמיחה המהירה שהייתה בישראל בראשית שנות ה-60 של המאה ה-20. הטכניון, אשר היה מופקד על הכשרת מהנדסי מכונות, בניין וארכיטקטים לא יכול היה לעמוד בהיקפי הביקוש הגבוהים של המשק למהנדסים. אך מנגד, לא נוצר ביקוש של צעירים ללימודי הנדסה, למרות הביקוש בשוק העבודה. הסיבה נבעה גם מחוסר של מועמדים בעלי נתוני קבלה גבוהים, וגם מתוך רוח הזמן, של אותה התקופה אשר לא עודדה או תמרצה צעירים להתקדם לכיוונים אלו.
החוסר שנוצר במהנדסים ואדריכלים הגיע אף לידי כך שלא ניתן היה למנות מהנדסי ערים לכל הרשויות, ולמינויים של בעלי תפקידים רגישים ללא הכשרה או כישורים אלמנטריים למלא את התפקיד. הוחלט, ליצור מסלול לימודים קצר ופשוט, שיאפשר לכל המעוניין לעסוק בצד הטכני של המקצוע בצורתו הבסיסית ולתרום בכך לבניינה ופיתוחה של הארץ. במספר מגמות, כמו חשמל או מכונות, נלקח מסלול לימודים מוכן בן שנתיים של מסלול טכנאי עם פרויקט גמר אשר עם הגשתו הוענקה תעודת הנדסאי.
בענף הבניין הוגדר כי ההנדסאי יוסמך לתכנן מבנה פשוט. המבנה הפשוט, הוגדר עוד בחוק המנדטורי כמבנה משאבה בן קומה אחת או גשר. מבנים אלו הוגדרו בחוק המנדטורי כמבנים אותם רשאי לתכנן אינג'ינר ללא עזרת ארכיטקט. בשנות ה-60 נקבע כי המבנה הפשוט גם לא יעלה על 4 קומות ולא ייבנה ממפתחים גדולים. כמו כן נקבע כי הנדסאי הבניין והנדסאי האדריכלות יוסמכו לתכנן מבנה פשוט. מסלולי הכשרת ההנדסאים הופקדו בידיהם של בתי ספר מקצועיים כגון: אורט, עמל ונמשכים לשנת י"ג שבאה אחרי י"ב.
להנדסאים אפשרות להמשיך לתואר ראשון, כשהם פטורים מקורסים אחדים, בתחומים רבים, בעיקר בתחומי ההנדסה וכן בתחומים כגון לוגיסטיקה וניהול טכנולוגיה. קבלתם של בוגרי לימודי הנדסאים לתואר הראשון נעשית על סמך ההישגים בתעודת הבגרות ובלימודי ההנדסאי ולאחר מעבר הבחינות החיצוניות והצגת דיפלומת ההנדסאים. הנדסאים המתקבלים לתואר בוגר במדעים, יכולים לקבל פטורים על מקצועות שנלמדו בלימודי ההנדסאי, השווים ערך למקצועות הנלמדים בתואר. בהתאם להחלטה של המועצה להשכלה גבוהה משנת 2017, מוסדות אקדמיים בישראל יכולים להגיש בקשות לפתיחת תוכניות לימודים ייעודיות לתואר ראשון להנדסאים בהן ניתן פטור של עד שליש מנקודות הזכות הנדרשות לקבלת התואר הראשון.
NASL (1968-1984)
הליגה הצפון אמריקאית בכדורגל (NASL), הייתה ליגת הכדורגל הבכירה בארצות הברית ובקנדה שפעלה בין השנים 1968 ל-1984. זו הייתה ליגת הכדורגל הראשונה שהצליחה בקנה מידה לאומי בארצות הברית. ה-NASL הניח את היסודות לכדורגל בארצות הברית שסייעו לאירוח את גביע העולם ב-1994 ולהקמת ה-MLS ב-1996. קבוצות הליגה החתימו מספר לא קטן מהשחקנים הטובים בעולם. בסופו של דבר, המיתון הכלכלי של תחילת שנות ה-80, וסכסוכים עם איגוד השחקנים הובילו לקריסה של ה-NASL לאחר עונת 1984. ליגת הכדורגל של צפון אמריקה (NASL) ניהלה מערכת יחסים סוערת עם פיפ"א, הגוף המנהל העולמי של הכדורגל, עקב שינויי החוקים שלה. באפריל 1978, פיפ"א איימה לאסור על שחקני NASL להשתתף במשחקים בינלאומיים בשל שינויי החוקים הבלתי מאושרים. ה-NASL הגיב באיום לתבוע את פיפ"א בבית משפט פדרלי. המחלוקת הוכרעה בסופו של דבר כאשר ה-NASL הסכים לציית לכללים ולתקנות של פיפ"א. הסכם זה איפשר לשחקני NASL להמשיך לשחק בינלאומי, ולפיפ"א לשלוט על הכללים והתקנות של הספורט.
הנדסאי
הכשרה
מסלול ההכשרה של ההנדסאי מתרכז בצד המעשי (פרקטי-טכני) של המקצוע ופחות בצד התאורטי אקדמי. במהלך הלימודים הסטודנטים לוקחים חלק בקורסים עיוניים, ולצידם עורכים פרויקטים מעשיים, ולוקחים חלק בפעילויות במעבדות כדי להתנסות הלכה למעשה בכלים חשובים בתעשייה היצרנית ועתירת הידע.
במסלולי האלקטרוניקה והחשמל, יכול הנדסאי לשדרג את עצמו לתואר מהנדס במספר מוסדות לימוד מוכרים, כשהוא פטור מקורסים אחדים. באדריכלות הפער הוא הגדול ביותר, וזאת למרות העובדה כי החוק מעניק להנדסאי אדריכלות סמכויות תכנון ממשיות. הנדסאי אדריכלות אינו יכול לשדרג עצמו לתואר אדריכל באף מוסד לימודים בישראל המוכר לתואר, במדינות אחרות בעולם קיימים מסלולי השלמה האורכים 2-3 שנים לתואר b.arch. הכשרת הנדסאי אדריכלות לתעודת הנדסאי אורכת כשלוש שנים הכוללות מספר בחינות מטעם המועצה להכשרה טכנולוגית-מה"ט, הגשת מערך תוכניות מלא והצגה מפורטת של פרויקט הגמר, בעוד מסלול תואר ראשון ("בוגר") באדריכלות (ארכיטקטורה) נמשך חמש שנים אקדמיות, שלאחריהן מותר לסטודנט להרשם בפנקס האדריכלים, ולהציג עצמו כאדריכל רשום. בהמשך נדרש האדריכל להתמחות בת שלוש שנים, ובסיומן עליו לעבור שתי בחינות: מעשית ועיונית מטעם רשם האדריכלים והמהנדסים, לצורך קבלת הרישיון וקבלת הרשות לשאת בתואר אדריכל רשוי.
NASL (1968-1984)
התפתחותה של הליגה
ה-NASL של תחילת שנות ה-70 ראתה עלייה בעניין הצופים, עם קבוצות רבות בליגה בעלות ממוצע קהל של למעלה מ-10,000 אוהדים ב-1973. בעונות 1974 ו-1975 כמות הקהל התרחבה במהירות במשחקי ה-NASL, כאשר קבוצות בחוף המערבי העניקו לו נוכחות לאומית בפעם הראשונה. הרחבה זו זכתה להצלחה, כאשר שלוש מהקבוצות עמדו בממוצע של למעלה מ-10,000 אוהדים בשנת 1974. בשנת 1975, החתמת שחקנים ידועים בינלאומיים, כמו אאוזביו לבוסטון מינטמן ופיטר בונטי לסנט לואיס סטארס, הגבירה עוד יותר את עניין הצופים. עד 1975, ה-NASL גדל מ-9 קבוצות ב-1973 ל-20 קבוצות, ועונת 1975 ב-NASL, שודרה בשידור חי ב-CBS, השידור הלאומי הראשון של משחק כדורגל מקצועני בארצות הברית מאז 1968. הניו יורק קוסמוס יצרה סנסציה תקשורתית ב-1975 כשהחתימה את הכדורגלן הברזילאי האגדי פלה. הגעתו הביאה תשומת לב אדירה לכדורגל בארצות הברית והנוכחות במשחקים של הקוסמוס שולשה רק בחצי העונה בה שיחק שם. הנוכחות של פלה הובילה גם לחשיפה גדולה יותר לטלוויזיה עבור הקוסמוס ועבור הליגה בכללותה, כאשר עשרה מיליון אנשים התכוונו לצפות בשידור החי של משחק הבכורה של פלה. הפופולריות של הקוסמוס המשיכה לגדול ועד 1976, ה-NASL נקלט על ידי התקשורת המרכזית. בשיאם, הקוסמוס רשמו למעלה מ-40,000 אוהדים במשחק. ב-1976, החתימה לוס אנג'לס אצטקס את אגדת מנצ'סטר יונייטד, ג'ורג' בסט. ה-NASL ניסה לגרום לבסט לעבור לאמריקה, ועם החתמת פלה בניו יורק, לוס אנג'לס הייתה המיקום ההגיוני עבור בסט. שנתיים לאחר מכן, ב-1978, בסט הועבר בטרייד לפורט לודרדייל סטרייקס. ב-1979, לוס אנג'לס אצטקס החתימה את אגדת הכדורגל ההולנדית יוהאן קרויף, שזכה להצלחה מיידית, הכפיל את כמות הקהל במשחקים ואף זכה בפרס ה-MVP של הליגה. לאחר מכן לוס אנג'לס אצטקס מינתה למשרת המאמן את רינוס מיכלס, המאמן שזכה להמצאת סגנון המשחק ההולנדי של "טוטאל פוטבול" בשנות ה-70. מינסוטה קיקס הוקמה ב-1976 והפכה במהרה לאחת הקבוצות הפופולריות יותר בליגה, כשהיא משכה ממוצע קהל של 23,120 אוהדים למשחק. הוושינגטון דיפלומטס נרכשו על ידי חברת מדיסון סקוור גארדן באוקטובר 1978 ומעברו של קרויף לוושינגטון עזר למועדון להתפתח. עונת 1980 ב-NASL, נראתה מוכנה להצלחה מתונה, כאשר נוכחות הקהל עלתה ב-8% ו-ABC שידרה מספר משחקים בטלוויזיה במהלך העונות 1979 ו-1980.
המשבר כלכלי והפירוק ב-1985
ההתרחבות המהירה הזו גרמה לליגה "להימתח מדי" והקשתה לשמור על איכות המשחק. המיתון הכלכלי של תחילת שנות ה-80 גבה את שלו גם מהליגה, שכן רבים מבעליה לא היו חסינים מפני השפל הכלכלי הגדול יותר. הקבוצות בליגה אף הוציאו יותר מדי על משכורות שחקנים, כאשר קבוצות כמו הניו יורק קוסמוס הוציאו המון כסף על כוכבים לאחר שיאם על מנת לנסות לשאוף להצלחה. התחרות מ"הליגה הצפון אמריקאית בכדורגל אולמות" המתחדשת הוסיפה גם היא ללחץ הכלכלי. כתוצאה מכך, הליגה נקלעה לגירעון קולקטיבי ב-1980 של כ-30 מיליון דולר, ועונת 1981 הייתה גרועה עוד יותר כאשר 24 קבוצות הליגה שוב רשמו גירעון קולקטיבי של 30 מיליון דולר. חמש קבוצות התפרקו בתום עונת 1981, כששתי קבוצות נוספות התפרקו במהלך עונת 1981-82. בתחילת שנות ה-80, המוניטין של הליגה הצפון אמריקאית בכדורגל (NASL), ירד במהירות ואף איבד רבים מהזכיונות שלו. בניסיון להמשיך, הליגה ביצעה כמה שינויים, כולל הדחת פיל ווסנם, שהיה הנציב של הליגה מאז 1969. ה-NASL אף ניסו לעזור לארצות הברית לארח את גביע העולם של 1986, אבל פיפ"א העניקה בסופו של דבר את האירוח למקסיקו. ה-NASL נמשך עד עונת 1984 עם תשע קבוצות בלבד, ולאחר מכן השעה את הפעילות של הליגה לעונת 1985. מתוך תשע הקבוצות האחרונות בליגה, ארבע מהם הצטרפו לליגה הצפון אמריקאית בכדורגל אולמות, בעוד הטולסה ראפנקס שיחקו באופן עצמאי עד יולי 1985.
לטו
לֶטוֹ (ביוונית: Λητώ, Λατώ) היא בתם של הטיטאנים פויבה וקואאוס במיתולוגיה היוונית, אחותה של אסטריה (אלת הכוכבים), שבתה היא הקטה, אלת הקוסמות. זאוס אהב אותה עד מאוד, אך משהרתה נאלץ לזנוח אותה מזעם אשתו הרה. לטו נאלצה לנדוד בין האיים השונים שסירבו לקבלה בשל כעסה של הרה. הרה מנעה מבתה איליתיה (אלת הפריון) לעזור ללטו. לבסוף מצאה לטו את האי דלוס שצף על פני הים וטולטל בידי הרוחות, אי עלוב ובזוי. משהחליטה לטו להתיישב באי, עלו מתחתית הים עמודים גדולים שהתחברו אליו. בדלוס ילדה לטו את התאומים אפולו וארטמיס. ברבות הימים הוקם בדלוס היכלו המפואר של האל אפולו. על פי גרסה אחרת ילדה לטו את ארטמיס באורטיגיה.
במלחמת טרויה מוזכרת לטו פעם נוספת. היא נעמדת לצד שני בניה ונלחמת למען טרויה. היא נלחמה בהרמס בזמן מלחמת האלים הגדולה.
האסטרואיד  שהתגלה ב-1861 על ידי רוברט לות'ר נקרא על שמה. האסטרואיד  שהתגלה ב-1907 על ידי קרל לונרט, נקרא לפי שמה בלטינית - לטונה (Latona).
MQ-1 פרדטור
הפרדטור נשלט על ידי תחנה קרקעית באמצעות תקשורת קו-ראייה או באמצעות תקשורת לווינית. הפרדטור מצויד בחיישנים אלקטרו-אופטיים לשימוש ביום, חיישן תת-אדום לשימוש בחשיכה, ומכ"ם מִפְתָּח סינתטי המסוגל לספק תצלומים של עצמים המוסתרים על ידי עשן, עננים או ערפל.
רקע והיסטוריית פיתוח
לאחר שהפרויקט נסגר, חברת ג'נרל אטומיקס (באנגלית: General Atomics) לקחה על עצמה את הפרויקט. על בסיס ה"אמבר" היא פיתחה את המל"ט הראשון שלה "גנט" (GNAT 750), שהיה בעל יכולות איסוף והנעה מתקדמות יותר משל "אמבר". הטיסה הראשונה של "גנט" בוצעה ב-1989 והוגדרה כהצלחה גדולה. לאחר מספר ניסויים מוצלחים הוחלט על יצור סדרתי של המל"ט. לעומת אחיו הגדול ה"גנט" נועד רק לאיסוף מודיעין קרבי ויכול היה להגיע לטווחים של 2000 ק"מ.
בשנת 1994, סוכנות הביון המרכזית שלחו צוות מפעילים ואת המל"ט "גנט" לאלבניה. המשימה שלהם הייתה איסוף מודיעין ביוגוסלביה שהייתה עמוק בתוך מלחמת אזרחים. המשימה הזאת הייתה הניסוי המבצעי הראשון של המל"ט. המשימה נחלה כישלון, בסוכנות הוחלט על הפסקת רכישת מל"טים נוספים. למל"ט היו חסרונות רבים והמרכזי שבהם הוא יעילות נמוכה מאוד בתנאי מזג אוויר קשים, למל"ט לא היו אמצעים טובים מספיק על מנת לעבוד בשטח שבו ישנו ערפל כבד או עננות. בעקבות התעניינות רבה במל"ט ודרישות חדשות שהוצגו ג'נרל אטומיקס המשיכו לפתח את המל"ט וככה נולד ה"פרדטור".
הטיסה הראשונה של ה"פרדטור" הייתה ב-1994 והוא הוצג לראשונה ב-1995. המל"ט בעל מבנה דומה לזה של "גנט" רק מצויד במנוע חזק ושקט יותר ובאמצעי תצפית מתקדמים יותר. המל"ט קיבל את שם הקוד שלו RQ-1. במחלקת ההגנה האמריקאית האות R מסמנת את הסיור (באנגלית: reconnaissance) והאות Q מסמנת כלי בלתי מאויש.
בשנת 1995 נפרסו שתי מערכות "פרדטור" באלבניה שוב לאיסוף מודיעין ביוגוסלביה. לעומת קודמו "גנט", ה"פרדטור" הוכרז כהצלחה רבה. בשנת 2001 ארצות הברית פלשה לאפגניסטן בעקבות אוסאמה בן לאדן שהיה אחראי על פיגועי 11 בספטמבר, וגם שם המל"ט שימש לאיסוף מודיעין. לאחר הצלחה רבה באיסוף מודיעין, עלה רעיון לחמש את המל"ט על מנת שיוכל לירות ולסייע לכוחות יבשה בעת הצורך. ההחלטה נלקחה בכובד ראש ומשנת 2002 החלו ניסויים בחימוש המל"ט עם טילי ה"הלפייר" (Hellfire). המל"ט החמוש הפך למבצעי רק בשנת 2004, הוא קיבל את השם MQ-1. האות M מסמנת "רב-תפקידי" (multi-role). המל"ט נחשב להצלחה עד עצם היום הזה, נעשה בו שימוש במבצעים רבים (בהם גם מבצעי חיסול) באפגניסטן, בעיראק ובתימן.
מבנה המל"ט
המערכת של המל"ט מורכבת מ-3 חלקים מרכזיים: המל"ט עצמו, תא שליטה ואנטנת ממסר. המל"ט ניתן לפירוק לשישה חלקים מרכזיים: גוף המל"ט, כנפיים, זנב, כן נחיתה, גוף הנעה ומערכות אוויוניקה. בעת מעבר ממקום למקום ניתן באופן קליל לפרק את המל"ט ולמיין אותו לתוך מכלית קטנה בגודל "ארון קבורה". החלק הגדול יותר במערכת הוא תא שליטה שבו נמצאות כלל מערכות האלקטרוניקה והמודיעין המתקדמות. בעת המעבר ניתן להעביר את תא השליטה בעזרת מטוסי הרקולס C-130.
תא שליטה ובקרה
צוות המפעיל את המל"ט מורכב משלשה אנשים לכל היותר: טייס ושני מפעילי המערכות. הטייס הוא מפקד המשימה והוא אחראי על הטסת המטוס. תהליך נחיתה והמראה מתבצע באופן ידני אך הטיסה עצמה יכולה להתבצע גם באופן ידני וגם באופן אוטומטי על ידי המסלול שתוכנן מראש על ידי הטייס. מפעילי המערכות אחראים על הפעלת מערכות התצפית והאלקטרוניקה, איסוף המודיעין, פענוח והפצת הערכת מצב לכלל הגורמים הרלוונטיים. לא בכל משימה חייבים להיות נוכחים שני מפעילי המערכות אלא רק במקרים שבהם יש משימות רבות או משימה מורכבת. במשימות הפשוטות המל"ט מופעל על ידי טייס ומפעיל מערכות אחד.
התקשורת עם המל"ט מתבצעת בערוץ C-band במקרה שבו יש תקשורת ישירה בין המל"ט לתא תקשורת, כלומר אם המל"ט מופעל בסביבה הקרובה לבסיס. בנוסף לזה התקשורת עם המל"ט יכולה להתבצע דרך ערוץ Ku-band (ערוץ רחב פס), תקשורת דרך הממסר והלוויין למקרה שבו המל"ט מופעל במרחקים גדולים מאוד מתא השליטה (היום חלק ממטוסי "פרדטור" באפגניסטן מופעלים מארצות הברית). התקשורת בין הלוויין ותא תקשורת נעשית באמצעות אנטנה מקשרת ובעזרת הלוויין ניתן לשלוח את התמונות והסרטונים הישר לבית הלבן או לפנטגון.
מערכות חשובות על המל"ט
מכ"מ מפתח סינתטי – המכ"ם מותקן על המטוס ומטרתו בעצם לשמש ולשדר תמונה לתא התקשורת בזמן שיש עננות או ערפל כבד מעל האזור המצולם. המכ"ם סורק אזורים מסוימים שומר אותם במערך ואז לאחר מכן מחבר את כל המערך לתמונה אחת שלמה. המכ"ם הותקן על המל"ט לאחר שהדור הקודם ("גנט") נחל כישלון באיסוף מודיעין בערפל ועננות.
MTS AN/AAS-52 – מטען ייעודי של המל"ט פותח על ידי חברת ריית'און (Raytheon). המטע"ד כולל בתוכו מצלמת אלקטרו-אופטית לשימוש ביום, מצלמת אינפרא-אדום לשימוש בלילה או במצבי ראות נמוכה, ציין לייזר להכוונות טילי "הלפייר" וכלי נשק מונחים אחרים, מט"ל (מד טווח לייזר) ופנס. בנוסף לזה במטע"ד כלולות פונקציות רבות אחת מהן היא איחוד תמונה שמצולמת בעזרת מצלמת יום ולילה לתמונה אחת על מנת לאפשר למפעילים לקבל תמונת טובה יותר. חשוב מאוד לציין שאי אפשר להשתמש במצלמת יום ולילה בו זמנית אך בהחלט אפשר לקבל תמונת מכ"ם ותמונת מצלמה בו זמנית.
טילי נ"ט מסוג AGM-114 הלפייר – הטיל פותח בשנות ה-70 בארצות הברית על ידי חברת לוקהיד מרטין (Lockheed Martin). בראש הטיל ישנו חיישן אינפרא אדום שמאפשר לטיל להתביית על כתם לייזר ולעקוב אחריו עד לפגיעה במטרה. דרך נוספת להנחות את הטיל היא על ידי מכ"ם, הטיל מסוגל לקרוא פקודות מכ"ם ולנווט את עצמו אל המטרה. הטיל נחשב לאחד הטילים היעילים ביותר בצבא ארצות הברית. הטווח המקסימלי של הטיל הוא 8 ק"מ, המל"ט בעל יכולת נשיאה של שני טילים מסוג זה ובעל יכולת הכוונת עצמית על מטרה בעזרת המטע"ד שהוא נושא.
טילי אוויר-אוויר מסוג FIM-92 סטינגר - הטיל פותח בסוף שנות ה-60 על ידי חברת ג'נרל דיינמיקס (באנגלית: General Dynamics). הטיל הוא אוויר-אוויר למרחקים קטנים והוא הנגזרת של הטיל FIM-92 Stinger המקורי המשוגר מאודמה. הטיל מתביית על המטרה שלו על ידי זיהוי כתם אינפרא-אדום והטווח היעיל שלו הוא עד 8 ק"מ.
טילי אוויר-קרקע מסוג Griffin - הטיל פותח על ידי חברת ריית'און לחימוש כלי טיס בלתי מאוישים. המל"ט "פרדטור" בעל יכולת נשיאה של 2 טילים מסוג זה. הטיל בעל אופן פעולה דומה מאוד לשל "הלפייר" מתביית על כתם לייזר ועוקב אחריו עד הפגיעה במטרה. בנוסף לזה הטיל יכול לנווט את עצמו הישר למטרה על ידי GPS.
ארטמיס
אָרְטֵמִיס (ביוונית: Άρτεμις) היא אלת הציד, חיות הבר, אלת הבתולות והירח ואחת משנים עשר (לא כולל האדס והסטיה) האלים האולימפיים במיתולוגיה היוונית. היא בתם של ראש האלים זאוס ובת הטיטאנים לטו. ארטמיס היא אחותו התאומה של אפולו, אל השמש, הרפואה, המוזיקה, השירה ואל האורקלים. ארטמיס היא אחת משלוש האלות הבתולות, יחד עם אתנה והסטיה. בקרב הרומאים היא נקראה דיאנה. בתקופות מאוחרות יותר זוהתה ארטמיס עם סלנה, אלת הירח, עם הקטה ואפילו תפסה את תפקידה של איליתיה כפטרוניתן של היולדות.
דמותה של ארטמיס
במקורה הייתה ארטמיס אלת הציד והשגיחה על מרחבי השדות ועל חיות הבר, ההרים והחורשות. הייתה פמליה של ציידות בנות תמותה, נימפות וחצאי אלים הנקראות ציידות שליוו אותה במסעות הציד שלה. האלה עצמה לא חפצה בנישואין או באהבה ודרשה מהציידות ששירתו אותה לשמור על בתוליהן. ארטמיס מתוארת לעיתים כאכזרית ונקמנית (בדמותה הרומית), אך היה זה רק חלק אחד של אישיותה, ובמקרים אחרים היא מוצגת כמיטיבה וכמי שפועלת למען בני האדם בכלל והנשים בפרט (בדמותה היוונית).
מקדשה העיקרי של ארטמיס באטיקה היה בבראורון ועל האקרופוליס האתונאי היה מקדש נוסף לארטמיס בראורוניה. סמלה היה חץ וקשת כסופים ולעיתים תוארה כשסהר הירח מעל ראשה. חיות בר רבות מקודשות לה, והיא הייתה מלווה לעיתים בצבי או בכלב ציד. בנוסף, מקודשים לה עץ הדקל ופסגות ההרים. לכבודה נבנה מקדש ארטמיס באפסוס - אחד משבעת פלאי עולם.
לידתה
ארטמיס הייתה בתם של ראש האלים זאוס והנימפה לטו ואחותו התאומה של אפולו. כשנודע להרה, אשתו של זאוס, כי לטו בהריון מבעלה, היא אסרה על לטו ללדת על היבשה. לכן, לטו נאלצה ללדת את התאומים אפולו וארטמיס באי דלוס (או אורטיגיה לפי גרסה אחרת), שהמרה את פי הרה והסכים לקבלה. אגדה אחרת מספרת כי הרה חטפה את איליתיה אלת הלידות, כדי למנוע מלטו המעוברת ללדת את ילדיה, אך האלים האחרים כפו עליה לשחרר את איליתיה. לחלופין, ארטמיס נולדה ראשונה וסייעה לאמה בלידת אחיה הצעיר אפולו. על פי גרסה נוספת של המיתוס, ארטמיס נולדה יום לפני אפולו באי אורטיגאיה. היא סייעה ללטו להגיע לדלוס, שם נולד אפולו. אגדה נוספת מספרת שבלידת ארטמיס נצבעו שני דקלים בכסף וכאשר אפולו נולד נצבע עץ זית בזהב.
אקטיון וארטמיס
יום אחד אקטיון החליט לצאת לסייר לבדו ביער. הוא טעה בדרכו והגיע למערה. הנימפות והציידות של ארטמיס ראו אותו מגיע וניסו להסתיר את מערומי האלה בגופם. אך מאוחר מדי - עיניו של אקטיון חזו באלה הבתולה ללא בגדיה. כעסה של ארטמיס היה איום והיא הפכה אותו לצבי.
אקטיון רץ ללא הפוגה ולא ידע לאן ללכת. לבסוף מצאו אותו כלבי הציד שלו והחלו רודפים אחריו. הוא ניסה לברוח, אך חבריו הציידים דרבנו ושיסו בו את הלהקה המובחרת כולה. הכלבים קרעו את אקטיון לגזרים. יש האומרים שכעסה של ארטמיס לא שכך עד אשר ירדה נשמתו שאולה.
יריבות עם אפרודיטה
אפרודיטה, היא אלת האהבה והפריון הנשי, המייצגת את ההפך המוחלט מארטמיס, האלה הבתולה, אשר מתעסקת בציד, מקצוע שגברים עוסקים בו בדרך כלל. בנוסף, היא תוארה כאלה יפהפייה שכמעט השתוותה ביופייה לאפרודיטה, מה שאומר שחלק מהיריבות היא לגבי היופי.
אדוניס
אדוניס, מאהב של אפרודיטה, טען שהוא יותר טוב בירייה בחץ וקשת מהאלה ארטמיס. עקב כך ארטמיס הרגה אותו על גאוותנותו. גרסה נוספת טוענת שאפרודיטה גרמה למותו של חברה של ארטמיס, היפוליטוס, אז אותו דבר עשתה ארטמיס לאדוניס, אף שגרסאות נוספות טוענות שהיפוליטוס התגרה קודם באלה אפרודיטה, מה שאומר שהריב התחיל מהצד של ארטמיס.
ניובה בת טנטלוס
ניובה הייתה מלכת העיר תבאי, אשתו של אמפיון ובתו של טנטלוס. המיתוס מספר שניובה טענה כי היא טובה מלטו, אמם של ארטמיס ואפולו, מפני שילדה שבעה בנים ושבע בנות, ולא רק זוג תאומים. נקמתם של אפולו וארטמיס לא איחרה לבוא: אפולו הפך את כל בניה של ניובה לגושי פחם וארטמיס הפכה את כל הבנות לקוביות קרח. על פי גרסה מסוימת, רק כלוריס נותרה בחיים מכל ילדיה של ניובה. אמפיון נשבע לנקום את דם ילדיו, אך אפולו הרג גם אותו. ניובה, שעולמה חרב עליה בן רגע, נמלטה להר סיפליון באסיה הקטנה ובכתה נוראות עד שהפכה לאבן. דמעותיה הפכו לנהר אכלואוס. זאוס הפך את כל אנשי תבאי לאבן כדי שאיש מהם לא יוכל לקבור את ילדי ניובה המתים במשך תשעה ימים. בתום תשעת הימים קברו האלים עצמם את הילדים.
בסאם ג'אבר
בסאם ג'אבר (בערבית: بسام جابر; נולד ב-1950) הוא עיתונאי ישראלי, והבעלים של קבוצת פנורמה (בערבית: بانوراما), קבוצת התקשורת המובילה במגזר הערבי, הכוללת את העיתון "פנורמה" (בערבית: بانوراما), אתר האינטרנט והרדיו PANET (בערבית: بانيت), וערוץ הטלוויזיה הלא TV בשפה הערבית. ג'אבר נחשב לאיש תקשורת בולט במגזר הערבי במדינת ישראל ואף נבחר לרשימת "100 המשפיעים בתקשורת" של גלובס. בני משפחתו ילדיו ואשתו מעורבים בעסק המשפחתי. פרידה ג'אבר בראנסי, בתו, היא העורכת הראשית והאחראית לכל קבוצת "פנורמה".
עיתונאי
הוא עבד במשך 22 שנה, בין 1972 ל־1994 ברשות השידור במגוון תפקידים עיתונאיים, ב'קול ישראל' בערבית ובעברית. בין היתר שימש ככתב מדיני וככתב ספורט. ב־1986 פתחה אשתו של בסאם, עאידה ג'אבר, את המקומון בשפה הערבית 'פנורמה'. אשתו שכנעה אותו לעזוב את רשות השידור ולהצטרף אליה. ג'אבר הפך את המקומון לשבועון ארצי.
הקמת אתר פאנט
ב־2002, בהמשך לעבודתו עם אשתו על עיתון פנורמה וחלק מהרחבתו, הקים ג'אבר את אתר PANET, אתר חדשות ופורטל תכנים ישראלי בשפה הערבית השייך לעיתון פנורמה, המכוון לאוכלוסייה הערבית בישראל.
שליטה בערוץ הלא TV
בשנת 2012 נחנך ערוץ "הַלָא TV" (בערבית: هلا) – ערוץ טלוויזיה ישראלי המשדר בשפה הערבית. הערוץ החל את שידוריו ב-2012. השידורים מועברים בלוויין ובכבלים באפיק 30 של HOT ו-yes, ובשידור פתוח ולא מקודד. בשנתיים הראשונות לפעילותו היה הערוץ בקשיים כלכליים ובמאבק בין בעלי המניות הרבים שלו. הוא זכה לאחוזי צפייה נמוכים.
במרץ 2015 אישרה מועצת הכבלים והלוויין את העברת הבעלות בערוץ לג'אבר. ההחלטה על העברת השליטה התקבלה לאחר חודשים של משא ומתן מתמשך, שבסופו חתמו בעלי המניות על ההצעה שהוגשה על ידי ג'אבר, ולאחר מכן הועבר ההסכם לאישורה של מועצת הכבלים והלוויין. ג'אבר החזיק ב-95.1% מהערוץ, והשאר היה בידי ענני תקשורת.
אלה אייר
אלה מקמהון (באנגלית: Ella McMahon; נולדה ב-1 באפריל 1994), המוכרת בשם הבמה אלה אייר (Ella Eyre), היא זמרת-יוצרת בריטית.
ביוגרפיה
היא נולדה בלונדון, אנגליה שבממלכה המאוחדת, לאב אפרו-ג'מייקני ולאם מלטזית. אייר התאמנה כשחיינית תחרותית לפני שהחלה לשיר במקצועיות.
אייר למדה בבית הספר מילפילד בסומרסט ובבית הספר BRIT לאמנויות הבמה והטכנולוגיה, שם למדה תיאטרון מוזיקלי. התגלתה על ידי הנהלתה באמצעות מאמן ווקאלי בשנת 2011, מקמהון התלהב מכתיבת שיריה. היא חתמה בחברת התקליטים Warner/Chappell Music, ביולי 2012 לאחר מכן היא הוחתמה בחברת התקליטים וירג'ין EMI.
2012–2016: פריצה ואלבום בכורה Feline
ב-2014, הייתה אחת מהכותבים של השיר "Changing" של סיגמא ופאלומה פיית'.
2017–הווה: אלבום האולפן השני
ב-9 ביוני 2017, הוציאה יחד עם ה-DJ הבריטי סיגלה את הסינגל "Came Here for Love".
ב-11 באוגוסט 2017, היא הוציאה, בשיתוף פעולה עם המפיק המוזיקלי האמריקאי, טיי דולה סיין, את הסינגל "Ego".
ב-16 במרץ 2018, הוציאה, בשיתוף פעולה עם בנקס & רנקס ויאנג ביין, את הסינגל "Answerphone".
ב-7 בספטמבר 2018, היא הוציאה בשיתוף פעולה עם סיגלה, מייגן טריינור ופרנץ' מונטנה, את הסינגל "Just Got Paid".
שבתי שפטל הלוי הורוביץ (ווי העמודים)
רבי שבתי שפטל הלוי הורוביץ (לעיתים: שעפטל סג"ל; ה'שנ"ב, 1592 – כ"ח בניסן ה'ת"ך, 9 באפריל 1660) היה רב וראש ישיבה מגדולי יהדות אשכנז בדורו. דרשן קהילת פראג ורבן של פיורדא, פרנקפורט, פוזנא ווינה. הוא עורך הספר "שני לוחות הברית" של אביו, רבי ישעיה הלוי הורוביץ, ונודע על שם ספרו ווי העמודים, ועל שם צוואתו המוסרית שנדפסה בסוף ספר "יש נוחלין".
ביוגרפיה
נולד לרבי ישעיה הלוי הורוביץ הנודע בספרו "שני לוחות הברית". למד בעיקר מפי אביו ומפי רבי שלמה אפרים מלונטשיץ. בגיל 17 נישא לבתו של רבי משה חריף רבן של קרמניץ ולבוב. חמיו היה מגדולי דורו ולאחר נישואיו התגורר הזוג לצד הורי האישה והוא למד עם חמיו. גיסו מנישואיו אלה היה הרב ברוך אברהם כ"ץ רפפורט (תכ"ח - ה'תק"ו, 1668-1746), רבן של שוואבך ופיורדא. אשתו זו נפטרה בצעירותה והוא נישא בשנית לפייגל בת משה הלוי יאליש (קרי: יוליש) מקרקוב.
עוד לפני שנת 1620 הקים ישיבה בביתו שבפראג, ועם עליית אביו לארץ ישראל בשנת 1621 (ה'שפ"א), התמנה לתפקיד הדרשן של קהילת פראג. תפקיד זה הביא לפרסומו, וב-1628 (ה'שפ"ח) התמנה לכהן כרבה של פיורדא. במשך ארבע שנים הנהיג את הקהילה היהודית בעיר ועמד בראש ישיבת פיורדא, ואולם בשנת 1632 נחרבה העיר במהלך מאורעות מלחמת שלושים השנים והוא נאלץ לעזוב את העיר. הוא קיבל את משרת רבנות פרנקפורט דמיין וכיהן בה במשך תשע שנים.
קבוצת קי"ץ
קבוצת קי"ץ (ראשי תיבות של קולנוע ישראלי צעיר) היא קבוצה שפעלה בשנים 1976–1977 לקידום הקולנוע הישראלי האיכותי.
שבתי שפטל הלוי הורוביץ (ווי העמודים)
ביוגרפיה
אחרי פטירת רבי משה ר' מנדלש ב-1641 (ה'ת"א) נענה לבקשת קהילת יהודי פוזנא ועבר לכהן כרב העיר, ובשנת 1658 (ה'תי"ח) קיבל את משרת רבנות העיר וינה.
קבוצת קי"ץ
בראש הקבוצה עמד הבמאי עוזי פרס, שחי בפריז, וחבריה המרכזיים היו ניסים דיין, רנן שור, רחל נאמן ויעוד לבנון. חברי הקבוצה פעלו בתקופה בה הקולנוע הישראלי היה תחת החטיבה לתעשיות קלות במשרד המסחר והתעשייה. בהשראת "מנשר אוברהאוזן" שקרא להקמת הקולנוע הגרמני החדש, הם ניסחו מניפסט שקרא לקידום התמיכה בקולנוע כערך תרבותי ולקידומו תוך דחיקת הקולנוע הבידורי - צעד שעורר עניין רב. לקבוצה הצטרפו הבמאים עמוס גוטמן, דני וקסמן, ג'אד נאמן, דן וולמן, נדב לויתן, גדעון גנני, אילן מושנזון ואורי ברבש.
שבתי שפטל הלוי הורוביץ (ווי העמודים)
ביוגרפיה
נפטר בווינה בכ"ח בניסן ה'ת"ך 9 באפריל 1660 ונקבר בבית הקברות היהודי ברוסאו.
קבוצת קי"ץ
ראשי הקבוצה פעלו מול משרד המסחר והתעשייה שקידם באותה תקופה את המפיקים, המפיצים ובעלי בתי הקולנוע, הטלוויזיה הישראלית - הערוץ הראשון, ששעריו היו סגורים בפני במאים ויוצרים צעירים, ובאמצעי המדיה של אותם ימים.
שבתי שפטל הלוי הורוביץ (ווי העמודים)
ביוגרפיה
בנו היה רבי ישעיה הלוי הורוביץ (השני), רבן של פיורדא ופרנקפורט. בן נוסף הוא יוסף שמואל הלוי ביליצר.
קבוצת קי"ץ
מניפסט קי"ץ הודפס לראשונה ברבעון קולנוע, בהוצאת המכון הישראלי לקולנוע, גיליון מס' 14, קיץ 1977
חבורה של במאי קולנוע ישראליים צעירים חברו יחדיו למאבק משותף ופרסמו מנשר על טענותיהם ומטרותיהם. זו לשון המנשר:
"הקולנוע הישראלי נמצא בימים אלה בעיצומו של תהליך חשוב: הקולנוע המסחרי הוותיק, ששלט במסכי הקולנוע בישראל למעלה מחמש עשרה שנה - מתמוטט. הגולם קם על יוצריו ועכשיו נכונו לסרט הישראלי זמנים חדשים. לצידה של התעשייה פועלים כבר מפיקים, במאים, צלמים ותסריטאים צעירים שכל כוונתם ליצור קולנוע אישי, אמנותי משוחרר מלחצים מסחריים הרסניים.
צעירים אלה, וצעירים רבים אחרים שיצרו סרטים קצרים, אישיים, למכביר בשנים האחרונות, חברו יחד להוכיח כי לקולנוע הישראלי ולתרבות הישראלית יש עתיד, וכי הרחוב הישראלי, על כל צדדיו, טעמיו ותהפוכותיו, הוא מקור לא - אכזב ליצירת סרטים בשפה פילמאית אחרת, חדשה, חיה ומקורית.
לחברי הקבוצה אין טעם אמנותי זהה, או השקפות אידאולוגיות דומות. משותפת לנו האמונה, כי סרטים ישראליים יכולים וצריכים להיות מופקים בתקציבים נמוכים, בצוותים התואמים את המציאות הישראלית היום. אמונתם של המפיקים המסחריים, כי סרט באורך מלא זקוק להשקעה של מיליוני לירות - אמונה הנתמכת על ידי משרדי ממשלה הנוגעים בדבר - נראית לנו לא רק מופרכת אלא אף שלילית. ניתן וצריך לעשות סרטים זולים.
התנאי הבסיסי להפקת סרטים זולים, שלא יסכנו את עתידם של המפיק והבמאי, הוא שינוי מדיניות העידוד של הממשלה. על הממשלה לאחד את כל מקורות עידוד הסרט הישראלי (המפוזרים כיום במשרדי המסחר והתעשייה, החינוך והתרבות ומשרד החוץ), לבטל את שיטת הפרסים והוועדות, וליצור חלוקה שווה של הכספים לעשרות יוצרי הקולנוע בארץ.
במקביל, מתכוונים חברי הקבוצה להעמיד לפני כל יוצר - קולנוע שיבקש להצטרף אליה, אפשרויות הפצה, הן בארץ והן מחוצה לה, אם במסגרות מסחריות, ואם במסגרות אחרות (אוניברסיטאות, סינמטקים, בתי קולנוע אמנותיים וכו').
התמיכה המוסרית - ההדדית בין חברי הקבוצה ושינוי במדיניות הממשלה בנושא עידוד הסרט הישראלי, יאפשרו לבמאי ולמפיק ליצור לפחות סרט אחד בשנה ללא תלות בקופה; כישלון סרט אחד לא יעיב על אפשרויות של במאי הקולנוע להמשיך ולביים סרטים.
החירות ליצור, היא התנאי לקיומה של כל אמנות אמיתית, ואנו נעשה הכל כדי ליצור את התנאים להתפתחותו של קולנוע חופשי - חופשי מלחצים מסחריים, מאפוטרופסות של ועדות וממוסכמות מקובלות. אנו מאמינים כי זו הדרך ליצירת קולנוע ישראלי חדש."
פעילות הקבוצה הייתה קצרה, אך שינתה את השיח בתוך קהילת הקולנוע הישראלי. גרעין מתוך הקבוצה שכלל את רנן שור, יעוד לבנון וג'אד נאמן פעל ב-1978 למען הקמת קרן הקולנוע הישראלי.
אטילה סאלאי
אטילה סאלאי (בהונגרית: Attila Szalai; נולד ב-20 בינואר 1998) הוא כדורגלן הונגרי, המשחק בעמדת הבלם בהופנהיים ובנבחרת הונגריה.
קריירת מועדונים
סאלאי, התחיל את הקריירה שלו בקבוצת הנערים של ואשאש ובגיל 14 הצטרף לזו של ראפיד וינה. ב-11 במאי 2016, סאלאי ערך את הופעת הבכורה שלו בקבוצה הבוגרת במשחק הליגה נגד ריינדורף אלטאך.
ב-21 ביולי 2017, סאלאי חתם במזקבשדי מליגת העל ההונגרית, במדיה שיחק שנתיים.
בקיץ, סאלאי חתם באפולון לימסול מליגת העל הקפריסאית.
ב-17 בינואר 2021, סאלאי חתם לארבע וחצי שנים בפנרבחצ'ה מליגת העל הטורקית. כעבור 8 ימים, סאלאי ערך את הופעת הבכורה שלו בקבוצה בניצחון 0–3 נגד קייסריספור. ב-8 במרץ, סאלאי הבקיע את שער הבכורה שלו בקבוצה בניצחון 0–3 נגד קוניאספור.
ב-24 ביולי 2023 סאלאי חתם בהופנהיים מהבונדסליגה.
קריירה בינלאומית
ב-15 בנובמבר 2019, סאלאי ערך את הופעת הבכורה שלו בנבחרת הונגריה במשחק ידידות נגד.
בני עבדי שלמה
במקרא, בני עבדי שלמה הם סוג של "קבוצת יוחסין" שעלו מבבל בימי עזרא, הם מתייחסים כצאצאי העבדים שנתנום שלמה המלך למס עובד ויש משערים כי הם בעצם צאצאי שבעת העממים של ארץ כנען. הקבוצה לא זכתה אפוא לנישואין בקהל ישראל ובחז"ל השקיפו עליהם כעוזרי חיילי נבוכדנצר בחורבן בית המקדש הראשון וכלהוטים אחרי חיתון עם בנות ישראל.
עבדי שלמה המקוריים
עבדי שלמה מוזכרים בספר מלכים ובספר דברי הימים; ב וכן ב. לא ברור אם עבדי שלמה נמנו עם שבעים אלף העבדים של שלמה נושאי סבל וחוצבי-הר, שעליהם מספר הכתוב ושם פירש רש"י, שהם היו "גרים גרורים". המלבי"ם מנמק כי עבדי שלמה היו מצאצאי שבעת עממין על סמך, שנמנו בספר עזרא יחד עם הנתינים
בספר מלכים עוד מסופר על שימוש שלמה בעבדיו להבאת כסף מאופיר; הובאה רשימה מפורטת על מפעלי הבנייה של שלמה ועל הזהב שהביא מאופיר על ידי עבדי חירם ועבדיו. שם נאמר כי שלמה שעבד את האוכלוסייה הכנענית הנשארת ונתנה למס עובד - סוג עבדות שפורש כעבודה גופנית ולא רק תשלומת-מיסים וארנונא.
רשימת עזרא
הצירוף בני עבדי שלמה בא ברשימת העולים מבבל ונמנו כעשר משפחות; מספרם יחד עם כל הנתינים היו סך הכל 392 נפש.
קביעת ייחוסם בעם
על העובדה שנמנו יחד עם הנתינים כתב המלבי"ם שלפי הדעה בתלמוד שצאצא של בת ישראל מגוי או עבד הוא ממזר, אכן היו עשר משפחות הללו ממזרים והשתייכו לסוג שתוקי ואסופי שבעשרת היוחסין. ואילו לדעה האחרת בתלמוד, שלפיה הצאצא כשר כתב שיש לומר לפי תוספות כי מוצאם מעבדים שהתייאשו בעליהם מהם והשתחררו ללא גט, שדינם כ"גרי וחרורי" (= בן חורין, סוג אחד מבין העשרה יוחסין), אלא שנמנו בספר עזרא יחד עם הנתינים כי היו בין שבעת האומות עליהם הטיל שלמה מס עובד. בספר נחמיה מסופר שהתיישבו באותם הערים בו התיישבו לפני גלותם על ידי נבוכדנצר;
ישיבתם בתדמור
בתלמוד הובא שלפי הדעה שמי שנולד מגוי הוא ממזר, אין לקבל גרים מעיר תדמור מפני שהם בעצם מבני עבדי שלמה ונידונים בדין ממזר;. מובא במדרש רבה וכן בתלמוד כי בני עבדי שלמה לקחו יד בחורבן בית המקדש;
לפי המובא ברש"י לא היה כל צורך לבני עבדי שלמה לאנוס בנות ישראל הודות לעשרם ובגללו רצו דווקא בנות ישראל להינשא להם. אכן בתלמוד ירושלמי מובא בשם חגי הנביא כי הם כשרים לבא בקהל בתור גרים;, בני תרמוד אכן היו די מוכרים לחז"ל וכן בשיעור הדלקת חנוכייה שיערו לפי השארת בני תרמוד בשוק.
עבדי שלמה נזכרים גם ב, כגורמי פסול הייחוס של בני העיר תרמוד, שם שעשוי להיות שיבוש של שם העיר תדמור.
חנן פרידמן
חנן פרידמן (נולד ב-4 בספטמבר 1971), הוא מנכ"ל בנק לאומי לישראל. שימש במגוון תפקידים בכירים בלאומי, בהם ראש חטיבת אסטרטגיה, חדשנות וטרנספורמציה, ראש חטיבת אסטרטגיה ורגולציה וראש חטיבת ייעוץ משפטי. טרם הצטרפותו ללאומי כיהן כיועץ המשפטי הראשי של קבוצת הראל.
ביוגרפיה
פרידמן גדל בפתח תקווה בבית דתי לאומי. למד במדרשית נעם ולאחר מכן שירת 6 שנים בצה"ל בתפקידי מנהלה, כולל בסיירת מטכ"ל. הוא בעל דרגת רס"ן במילואים.
הוא בוגר ומוסמך בהצטיינות מהפקולטה למשפטים של אוניברסיטת בר-אילן.
בשנת 1999, לאחר סיום לימודיו, עבד כעורך דין במשרד ליפא מאיר ושות' במשך 6 שנים. עסק בייעוץ משפטי לחברות וארגונים, ליטיגציה מסחרית וייצוג בתובענות ייצוגיות בהליכי חדלות פירעון.
בשנת 2005 הצטרף לקבוצת הראל ביטוח ופיננסים, שם כיהן כמשנה למנכ"ל וכיועץ המשפטי הראשי של הקבוצה, עד לשנת 2014.
ביוני 2017 מונה לראש חטיבת אסטרטגיה ורגולציה. עסק, בין השאר, בגיבוש האסטרטגיה של קבוצת לאומי ובניית התשתית הארגונית להתמודדות עם השינויים בעולם הבנקאות.
באפריל 2019 מונה לראש חטיבת אסטרטגיה, חדשנות וטרנספורמציה. במסגרת זו הוביל, בנוסף על תפקידיו, את גיבוש תוכנית טרנספורמציית מערכות המחשוב של לאומי. בנוסף, עסק בקידום החדשנות הטכנולוגית בלאומי וביישום חוק שטרום, שחייב את לאומי למכור את חברת הבת לאומי קארד. בתוך כך, פרידמן הוביל את המשא ומתן עם קרן ההשקעות האמריקאית ורבורג פינקוס, עד למכירתה של לאומי קארד לקרן לפי שווי של כ-2.5 מיליארד ש"ח.
במקביל לתפקידו, שימש פרידמן לאורך השנים כיו"ר וחבר בדירקטוריונים של שלוחות חו"ל של קבוצת לאומי: יו"ר Bank Leumi le-Israel Corporation - BLC, חבר בדירקטוריונים של Bank Leumi USA ו- Leumi Investment Services Inc.
בנוסף, הוא משמש כחבר בחבר הנאמנים של אוניברסיטת בר-אילן.
באוגוסט 2019, כחודש לאחר שרקפת רוסק עמינח ביקשה לסיים את תפקידה כמנכ"לית לאומי, קיבל דירקטוריון בנק לאומי את המלצת ועדת האיתור, בראשות יו"ר לאומי, סאמר חאג' יחיא, למינויו של פרידמן לתפקיד מנכ"ל הבנק. פרידמן נכנס לתפקידו ב-1 בנובמבר 2019. בתקופת כהונתו, עזב בנק לאומי את איגוד הבנקים ושונה מבנה הבנק כשהבנק הדיגיטלי פפר נוהל ישירות בידי פרידמן.
משפחה וחייו האישיים
נשוי לריקי, עורכת דין העוסקת במעמד אישי ונדל"ן, ולהם 4 ילדים.
גניש
{{פירושונים|
ראו גם
}}
לוטה יעקובי
ג'והאנה אלכסנדרה "לוטה" יעקובי (Johanna Alexandra "Lotte" Jacobi, 17 באוגוסט 1896 – 6 במאי 1990) הייתה צלמת יהודיה גרמנית-אמריקאית. יעקובי ידועה לרוב בשל הדיוקנים שצילמה, שאופיינו בסגנון האקספרסיוניזם. היא הרבתה לצלם את מכריה, וביניהם קתה קולוויץ, ויסטן יו אודן, אלינור רוזוולט, אלברט איינשטיין, מרטין בובר, חיים ויצמן ועוד. יש המתייחסים ליצירותיה כ"כרוניקה של תקופה", מכיוון שצילמה אישים רבים חשובים מן המאה ה-20.
חיים אישיים
יעקובי נולדה בטורון, מערב פרוסיה (עכשיו פולין) למריה וזיגיסמונד יעקובי. כשהייתה בת שנתיים, היא ומשפחתה עברו לעיירה הסמוכה לעיר פוזן. וב-1921 עברו לברלין. יעקובי הייתה יהודייה והבת הבכורה מבין שלושה ילדים – לוטה, רות ואלכסנדר.
שם החיבה "לוטה" ניתן לה על ידי אביה, ובו היא נודעה לאורך כל הקריירה המקצועית שלה. בשנת 1916 נישאה לפריץ הוניג, ושנה לאחר מכן ילדה את בנה, ג'ון בשנת 1917. ב-1924 התגרשו בני הזוג, ומיד לאחר מכן החלה יעקובי לעסוק בצילום.
לימודים
יעקובי למדה באקדמיית פוזן תולדות האמנות וספרות, אך הפסיקה את לימודיה כשנישאה לפריץ הוניג. לאחר שהתגרשה, יעקובי למדה את תולדות הקולנוע באוניברסיטת מינכן וצילום באקדמיית בוואריה של הצילום בין השנים 1925–1927.
קריירה אומנותית
אביה של יעקובי היה צלם, וכך גם סבה ואבי סבה – שלמד את מקצוע הצילום מדאגר, שנחשב לאחד מאבות הצילום המודרני. לסבא-רבא של יעקובי היה סטודיו לצילום, שעבר במשפחה שלושה דורות עד לבעלותו של אביה, זיגיסמונד. למעשה, כל משפחתה עסקה בצילום – גם הדודים והדודות שלה, ואפילו אחותה היו צלמים בילדותה עזרה יעקובי בעסק המשפחתי ולמדה את עקרונות הצילום תוך כדי שעזרה לאביה להכין את הלוחות הרטובים לחדר החושך בתהליך הקולודיון.
פעילותה מאז מלחמת העולם השנייה
מאוקטובר 1932 ועד לינואר 1933, סיירה יעקובי בברית המועצות – בפרט לטג'יקיסטן ואוזבקיסטן, וצילמה תמונות של מה שראתה. היא חזרה לברלין בפברואר 1933, חודש לאחר שהיטלר עלה לשלטון. כשהרדיפה אחר היהודים התגברה, עזבה יעקובי את גרמניה עם בנה ועברה לניו יורק סיטי בספטמבר 1935 ופתחה סטודיו לצילום במנהטן יחד עם אחותה רות. בשנת 1940, נישאה לאריק ריס, כותב גרמני דגול, עד מותו בשנת 1951. היא המשיכה את עבודתה כצלמת והתנסתה בטכניקת צילום חדשה, ללא מצלמה – חשיפת נייר מיוחד לאור על מנת ליצור תמונות אבסטרקטיות בשנים 1946–1955.
בשנת 1955, עזבה יעקובי את ניו יורק עם בנה וכלתה ועברה לדירינג, ניו המפשייר. שם פתחה סטודיו חדש לצילום, בו המשיכה את עבודתה והציגה עבודות של אמנים אחרים. היא החלה להתעניין בפוליטיקה והייתה דמוקרטית נלהבת, שאף ייצגה את ניו המפשייר בכנס הדמוקרטי הארצי בשנת 1980.
עבודותיה הפכו לפופולריות במיוחד בשנות ה-70' וה80' של המאה העשרים, וזיכו אותה בראיונות רבים בכתבי עת מפורסמים, כמו הניו יורק טיימס. כמו כן, זכתה יעקובי בפרסים כגון דוקטור לשם כבוד באמנויות מאוניברסיטת ניו המפשייר בשנת 1963, ומאוחר יותר בדוקטורט לשם כבוד נוסף ממכללת ניו אינגלנד.
בשנת 1981 מסרה יעקובי את ארכיונה, שכלל עשרות אלפי תצלומים, לאוניברסיטת ניו המפשייר.
מותה
יעקובי מתה מדלקת ריאות ביום ראשון, 6 במאי 1990 בבית אבות בקונקורד, ניו המפשייר. היא הייתה בת 93 במותה וגרה בדירינג, ניו המפשייר, ארצות הברית.
כריסטיאן רודריגס
כריסטיאן גבריאל רודריגס בארוטי (בספרדית: Cristian Gabriel Rodríguez Barotti; נולד ב-30 בספטמבר 1985 חואן לקאסה, אורוגוואי), המכונה "סבוז'ה" (בספרדית: cebolla, בצל), הוא כדורגלן אורוגוואי המשחק בעמדת הקיצוני בפלאסה קולוניה מליגת העל האורוגוואית. שיחק בנבחרת אורוגוואי, ערך במדיה 110 הופעות בהן כבש 11 שערים, וזכה בקופה אמריקה 2011.
פניארול ופריס סן ז'רמן
רודריגס נולד בחואן לקאסה, שבדרום אורוגוואי. החל לשחק באופן מקצועני בגיל 17 בפניארול, כאשר עלה לקבוצה הבוגרת ממחלקת הנוער של המועדון. בעונת זכתה פניארול, בסיועו של רודריגס, באליפות אורוגוואי. בעונת היה רודריגס מושבת במשך רוב העונה עקב פציעה, אך עם חזרתו לשחק, הראה יכולת טובה ועורר תשומת לב של מועדונים אירופאים גדולים.
בקיץ 2005 עבר רודריגס לפריס סן ז'רמן מליגת העל הצרפתית בהעברה חופשית. בעונתו הראשונה בפריס המעיט להופיע, בעונת, עונתו השנייה במועדון, סייע רודריגס למועדון מבירת צרפת להימנע מירידת ליגה, לאחר שכבש את שערו היחיד באותה עונה בניצחון בית 2-4 על מונקו.
לאחר שתי עונות בצרפת, הושאל רודריגס באוגוסט 2007 לבנפיקה ליסבון הפורטוגלית. לאחר שבאותה עונה הפך רודריגס לשחקן הרכב במועדון הצמרת הפורטוגלי, נרכש בסוף אותה עונה על ידי אחת המתחרות הבולטות ביותר של בנפיקה בליגת העל הפורטוגזית - פורטו.
פורטו
ביוני 2008 חתם רודריגס בפורטו. במהלך משחק בין בנפיקה לפורטו בליסבון היה נתון רודריגס להתעללות מילולית של אוהדי בנפיקה, הכללה קללות ונאצות נגדו. במהלך עונתו הראשונה בפורטו,, הפך רודריגס לשחקן מפתח במדי קבוצת הצמרת הפורטוגלית, והוביל את התקפת הקבוצה, יחד עם ליסנדרו לופס והאלק. בעונת, עם רכישתם של סילבסטרה וארלה ושל רדאמל פלקאו, הפך רודריגס לשחקן ספסל. למרות זאת, שיחק 22 משחקים וסייע לפורטו לזכות בגביע הפורטוגזי. בעונת שיחק רודריגס 27 משחקים וסייע לקבוצתו לזכות בטרבל השני בתולדותיה, ולהיות הקבוצה הראשונה בהיסטוריית הכדורגל שזכתה פעמיים בטרבל. הוא נאלץ להחמיץ את גמר הליגה האירופית בעקבות פציעה.
אתלטיקו מדריד
ב-28 במאי 2012 חתם רודריגס באתלטיקו מדריד, לאחר ששוחרר מפורטו. שער הבכורה של רודריגס במדי אתלטיקו היה נגד הפועל תל אביב, בניצחון קבוצתו 3-0 באצטדיון בלומפילד.
ב-20 בינואר 2015 הושאל רודריגס לפארמה האיטלקית עד לסוף העונה. בשל המצב הכלכלי של הקבוצה וביטול משחקיה עד לסיום העונה, הושאל לגרמיו הברזילאית עד לסוף העונה.